﻿Emanuel Pope Volume de Aer II © Emanuel Pope, 2017 Redactarea, coperta și ilustrațiile: Sasha Segal lui Gabi, pasăre nemuritoare a tinereții mele, iubire de asemeni și mamă a copilului meu Motto POEZIA Ca și dragostea e mereu crudă și asemenea unui copil ea niciodată nu ia prizonieri la fel există și trăiește și poemul meu! Cuvânt înainte Am făcut cunoștiință cu poezia lui Emanuel Pope în urmă cu câțiva ani, când am văzut strecurată în materialul pe care îl tehnoredactam pentru Revista Alchemia, o poezie care m-a tras de mânecă și de guler și apoi mi-a sărit pe tastatură și m-a înhățat de degete Poezia se numea “Javră la două capete” și era o adevărată demonstrație de virtuozitate, o “ars poetica" a unui suflet care mușca din rai cu o falcă și din abisurile iadului cu cealaltă De atunci, am citit multă poezie memorabilă ieșită de sub penița lui Emanuel Pope, printre care se numără și versurile ce intră în compunerea Volumelor de Aer II Am avut bucuria să trec la ilustrarea și paginarea acestei cărți, ca urmare a unui concurs de carte găzduit de Revista Alchemia Concurs pe care autorul l-a câștigat cu o bună selecție de versuri și cu o scrisoare ce ne-a încălzit inimile și merită reprodusă aici, împreună cu răspunsul redacției: Salut Alchemia! Cum știu că în laboratoarele tale orice este posibil, îndrăznesc să-ți cer ajutor Pe scurt despre ce este vorba: în aproape trei ani (2015, 2016 și puțin din 2017) s-au strâns - dincolo de proiectele pe care mi le-am propus și de care m-am ținut atât cât am putut - o sumă de poeme pe care le-am tot pus deoparte sub o așa numită titulatură “Volume de Aer /I”, existând deja publicată în 2015 o altă plachetă cuprinzând o parte din poemele scrise și salvate între anii 1983 - 2014 sub titlul "Volume de aer I" Ei bine, aceste poeme sunt de tot soiul, adică au diferite tematici, valori și sunt scrise în diferite stiluri Dar oricum ar fi ele, ele tot îmi sunt dragi chiar dacă le-am ținut cum își țin unii cenușăreasa în casă Și acum as vrea să le fac oarecum dreptate și să le găsesc o formulă în care să le îmbrac, să le pot reda și altor cititori dinafară și dincolo de mine Misie teribil de grea! Știu, dar mă gândeam că voi, magicienii, ați putea găsi o hăinuță și pentru balul acestei biete făpturi Emanuel Pope Dragă Emanuel, Laboratoarele noastre vor găsi formula vestimentară cea mai potrivită pentru balul la care intenționează să participe cartea ta îți mulțumim că ai apelat la noi! Alchemia Parcurgând conținutul acestor volume de aer am găsit în ele multe motive de inspirație și respirație Dragoste, prietenie, extaz, însingurare, hybris, smerenie, credința, îndoiala, intensitate a pasiunii sau detașare toate acestea și multe altele sunt stările care alcătuiesc atmosfera lumilor create de Emanuel în poemele lui Volume de cer senin, sau noros, volume luminate de incendiul magnific al vreunui apus, sau prinse în vârtejul unui uragan Am reușit să cuprind în ilustrațiile mele doar mică parte a gândurilor și sentimentelor pricinuite de călătoria prin vastele ținuturi aeriene dintre coperțile acestui volum, unde fiecare poem este o “minunată lume nouă” De aici invitația de a-l explora pe cont propriu și de a-i descifra secretele cu deschiderea, curiozitatea și curajul necesare oricărei mari călătorii Sasha Segal, iulie, 2017 orice poem e un ecou lui Luciano Pavarotti orice poem e un ecou, e toata puterea strigătului tău totdeauna ultimul indiferent de adevăr, indiferent de minciună, indiferent de câte ori ai recidiva pe jumătate adormit pe jumătate scufundat în albia morții așteptând răspunsul ei orice poem e o lebădă în bătaia puștii Volume de Aer II când ești tânăr lui Corneli и Leu Când ești tânăr atât de multe lucruri se pot schimba, câte nu se pot schimba cât ești tânăr! - binevenită-i schimbarea - iubita, numărul de telefon, reședința, opțiunile politice, adresa de email până și mersul pe stradă ți-l poți schimba, un timp, când ești tânăr Când ești tânăr atât de multe lucruri se pot uita câte nu se pot uita cât ești tânăr! - ușoară-i uitarea - iubita, numărul de telefon, reședința, opțiunile politice, adresa de email până și prietenii se pot uita, o vreme, când ești tânăr Volume de Aer II 2 Când ai 83 de ani însă, numai mersul ți-l mai poți uita undeva pe o stradă, numai reședința ți se mai poate schimba undeva în cer, și nicidecum iubita, nicidecum telefonul, nicidecum opțiunea politică, nicidecum adresa de email iar prietenii știu de ce te privesc plângând, când de noapte grăbiți, fiecare lângă fiecare așteaptă, încolonați la sânge ca uitarea Volume de Aer II 3 indienii lui fratelo Hai, frate, prin apa zilelor noastre trecând doar caii sâ-i lăsam să se înece și-n unda ei plătind tribut adânc să-nfigem tomahawk-ul, tot frățește Apoi pe mal sporovăind, la foc să ne uscam și rănile și jeanșii și să privim cum trece deasupra Carul Mare, prin iarba stelelor tăcut Volume de Aer II 4 îngerul m-a privit a venit îngerul la mine și n-a scos un cuvânt s-a așezat obosit lângă mine și numai m-a privit cum privesc eu toamna mărul din grădină gândindu-mă că n-am rodit sms de toamna Măriei sper ca ploaia să se fi oprit în orașul tău, la mine s-a oprit doar ecoul cu urlet de fiară sapă acum adânc în umerii mei Volume de Aer II 5 femeia nomada Mădălinei Va veni moartea și va avea obrajii tăi, maci înfloriți în câmpie uitată, soarele lumii pierzându-se-n ei Va veni moartea și mă va privi cu ochii tăi ,* diminefi de august arzând zorii cu ei Va veni moartea și cu buzele tale de femeie nomadă mă va iubi * inspirat după Cesare Pavese “Va veni moartea și va avea ochii tăi” Volume de Aer II 6 t#rg, obor, gheșeft sau pleașcă tuturor ceLOR ce-mi bat în poartă și varsă cumpere OM VIU Tot cumpărați, tot cumpărați și nu vă pot pricepe nici pofta, nici averile însumate, cadavrele prin curți stocate De ce nu ne lăsațiîn pace? v-am spus cinstit pe banul vostru orbitor un hoit primiți în schimb și atât de fiecare dată Voi, filantropi, mărunți crescuți ca șerpii din laptele vărsat prin piețe, Volume de Aer II 8 paiațe îndesate până-n vârf de câlți de carte, ce zilnic vâ frecați pe burți cu metafizici de ce nu vâ porniți într-un comerț cu Luna?! și avid de-acolo sâ vâ cumpărați cu banii gheață averea strânsă de milenii: toată SILA, FRIGUL, toată MILA, și ÎNSINGURAREA POEȚILOR ce mor răniți pe stradă mi-e greață și ca pe o poamă crudă, verde, poemul ăsta eu vi-l vărs la toți în brațe! E gratis, devorați-l! iar la poartă să nu-mi mai căutați pricină, căci ”eu sunt mort" și ochiul vostru mă oftică dincolo de moarte! Volume de Aer II 9 Mr Martell lui Laur Pașa Mr Martell e un domn cu uzanțe fine, în redingotă albastră încheiată la cinci ace și într-atăt de bogat încât e o plăcere în compania domniei sale să-ți petreci diminețile Fiind un tip rezervat, riguros educat e dintre puținii rămași ce azi mai știu durerea s-o asculte și asta în ciuda vastei sale experiențe sau poate tocmai de aceea, cu aerul unui om încurcat abia târziu, pe înserat, vag dacă amintește câte ceva și despre sine în general prietenia cu un astfel de caracter te face capabil de fapte greu de imaginat altfel cum mi-aș putea explica simțul oarecum afectat, pe care l-am dezvoltat: caritabil-comunitar-exagerat?! Volume de Aer II 10 Așa am început să invit, -în ciuda sărăciei mele -alături de noi, la șuete, și alți cetățeni debusolați Domnul Martell nu s-a supărat și ne-a privit pe toți mereu cu blândețe, chiar și atunci când am început să-l “vând” sub blazonul unor cheltuieli de subzistență, îmi imaginam durerea celorlalți și doar nu puteam sta deoparte când le știam singurătatea, emoțiile, disperarea - toată ziua singuri pe Facebook - și am crezut mereu ca e un act de noblețe să le oferi oamenilor un partener real de discuții în timp s-a dovedit că am dreptate și azi în clubul înființat suntem nenumărabili E uimitoare forța de regenerare a prietenului meu, pofta sa de viață, și-n fiecare zi cinstim voioși anul nașterii sale: 1715 Volume de Aer II lângă Domnul meu Azi am fost tare înfometat - ca un lup turbat aș putea spune - și l-am apucat pe Dumnezeu de picior! O sâ spuneți cd nu e cu putință și sunt de acord, nici eu n-aș fi crezut că tocmai foamea asta nebună mi-l va aduce aproape, în plus aveam un gând secret și dimineață cum am prins minunata de chenzină am și fugit iute de-am cumpărat o sticlă de Havana de parcă aș fi știut că va trebui să-mi întăresc curajul, doar nu se cădea să mor cu El apoi, acolo, în stradă, și până casă l-am târât numai plin de vioiciune și vlagă Tot drumul s-a deșirat după mine și m-a bodogănit că așa ceva nu se face și încă altele câte-n lună și-n stele, Volume de Aer II 12 iar carnea Lui în timpul ăsta atingând pământul scotea flăcări electrice ca un tramvai în plină viteză înainte să “rupă” șinele Eram amândoi, ce să vă zic, un spectacol, dar asta nu m-a impresionat deloc aveam doar telul meu: 1 să-l sărbătoresc azi pe Eminescu la picioarele Domnului meu Volume de Aer II 13 unei iubiri din prima tinerețe Ce frumos ne-am reîntâlnit tu, povară albastră a iernii, eu, rumeguș de copac M-ai primit din nou în mâinile tale, căldura căminului tău amintind de semeția înfrântă a unui orgoliu tânăr ce poftă nebună ce poftă nebună, ce goană bizară, lumea aceasta, împingând nestăvilit lucrurile până-n apropierea morții mele! Volume de Aer II 14 am putea fiecare am putea fiecare să ne trăim viața îngrijorați o singură dată într-o mie de ani și fără să irosim multe cuvinte am scrie astfel un poem tulburător dacă am fi nemuritori și poeți, dar nu suntem și fiind mai mult plecați decât în vecinătatea vieții ♦ ratăm totul fără deosebire Volume de Aer II 15 ce e poezia? ce e poezia? daca nu un pod între doua singurătăți metalice între două maluri nevăzute, tăcute, țipăt de recunoaștere în preliminariile unui măcel și tu Poet, apropiindu-te încet călcând ceața ca un tigru cu nervi de oțel gata să-ți sfâșii prada Volume de Aer II 16 pescarul Ninei cei ce-s nâscuți lângă ape nu-s mai buni decât alții, numai sângele lor, poate, veșnic țintind către casă tot mai mult în inima lor ca-ntr-o deltă adastă și doar sufletul lor, de pescar lipovean, cu mâini aspre de muncă, seara tăcut dintr-o lotcă mai aruncă năvodul, spre un vis alergând printre ape fără umbră, ca o știucă cu trupul de aur Volume de Aer II 17 frumuseții » de flori, florii și nu numai daca vreunul dintre noi ar fi azi Dumnezeu unui popor de flori nu i-am putea adâuga în dar Frumuseții decât Nemurirea dar cum nicîunul dintre noi nu este El -oh, nu! pelerini trecători printr-un rai de vâpâi nu le putem dori decât înmulțire veșnică! Volume de Aer II 18 nici “Mânca-v-ar Raiul" (Părintele Cleopa) Azi sta un nor deasupra unei flori Vino norule, i-am spus și așează-te mai bine pe fruntea mea El sta Volume de Aer II 19 astea doua sunt ferestrele mele uite astea doua sunt ferestrele mele Privește-le bine! cu ochiul tău de fosfor și mirosind a sulf Tu bestie de zvon și ciudă spune-mi care e ușa casei tale și care sunt ferestrele tale ca să te bântui și eu Spune-mi când fugi pe unde ieși: pe ușă, pe fereastră sau pe horn ca să știu cum să-fi măsor statura și când vii să mă vizitezi ai tu două brațe ca mine și cu ele ai învățat să sapi de dimineață până seara pentru un ban pe care-l urăști și două picioare îndeajuns de puternice Volume de Aer II 20 să ducă un mort cum am eu? sau ești doar unul dintre cei vândufi ce înspăimăntă-n somn plânsul pruncilor abia născuți și cu “EL” împreună învârti lucrurile în odaia mea să-mi vezi înfricoșarea? * Bestie, NEVER, NEVER tu NU VEI AVEA ce am eu! păcatul tău va fi în veci doar slugă amară a păcatului meu tu care dai roată iubirii mele de oameni spune-mi: când mă lovești, се-fi dorești cel mai mult, sălașul, liniștea, frica sau disperarea mea? Volume de Aer II 21 febra aurului Am visat că erai o femeie cu trup de apă nimfă înotând prin unda unui râu vijelios de munte iar eu îmi coborâsem de pe mal, prudent căutând, mâinile înăuntrul tău Aveam deja la îndemână, pregătită, sita căutătorilor de comori când inima ta ca un pește viu a alunecat speriată în căușul palmelor mele Vezi, spre deosebire de poezie, în vis orice e posibil! apoi fără să cuget am sărit cum eram jumătate om - jumătate fiară de pământ în mijlocul vâltorii absurde cu mâinile încă strâns ținând, îngemănate, inima ta Volume de Aer II 22 ea batea din nou liberă, înăuntrul tău, și fiecare șoaptă a ei se reverbera în cuprinsul apelor și-n tot trupul meu cu puterea unei unde de șoc Vezi, în vis e posibil! Stăm prostit, legănat așa de tine, de ea și de ape - timpul nu mai conta - îmi plăcea modul vostru nou, interesant, de a-mi vorbi și oglindi fața deși te auzeam de pe sub pietrele mari, rotunde, de rău râzând în hohote de mine într-un fel care mă făcea să mă rușinez sincer, de-a dreptu' și ca să mă apăr cumva, țin minte doar că-mi repetam în gănd: “numai așa voi putea să cunosc fericirea” "numai așa voi putea să cunosc fericirea” "numai așa voi putea să cunosc fericirea” în vis e posibil! Volume de Aer II 23 lipit de spate Azi voi pleca și eu tu care atâfia ani mi-ai stat lipit de spate nerăbdător tânjind la locul meu te bucură și treci în fată Pieptul sus, privirea vitejească aten|ie la comandant: urmează în curând apelul tău! Volume de Aer II 24 există lucruri peste care se așează mereu noi și noi alte lucruri uneori firesc, alteori mai puțin și locul lor necesar și înfrânt contemplând marea ne-am obișnuit să-l numim : maluri, toate cu o privire de lut : pie|e de capital și industrii n-au fost și nu sunt nimic numai urma unui neam de furnici alergând îngrozit peste ape: niciodată sătul, niciodată acasă, deși-n cuvânt mai există un ținut locuit intens și adânc există lumi peste care noi și alte lumi se așează niciodată firesc, niciodată plăcut și locul lor ne-am obișnuit să-l numim contemplând marea : țărmuri Volume de Aer II 26 toate având o statură ciudată când de stăpâni, când de sclavi nu au fost și nu sunt decât umbra unui neam alergând istovit peste ape: niciodată sătul, niciodată acasă, deș/'-n cuvânt mai respiră un pământ locuit din adânc cum există și trăiesc liniștit laolaltă ca spicele veșnice dintr-un lan necules marile iubiri de neatins vreodată, lângă alte și alte iubiri ce mor neștiute, și locul lor comun îl numim contemplând marea : pace sau prietenii sau neșansă însă niciodată rase niciodată popoare cum în cuvânt se zidește un tărâm neumbrit hrănit din fibra singurului meșteșug firesc al oamenilor Volume de Aer II 27 soarele albastru Am văzut, îl văd și aud încă vorbindu-se destul de des despre soarele roșu, la fel și despre frații acestuia tot atăt de radicali soarele negru și soarele verde iar pe cel galben îl mai vedem încă desenat de copii pe trotuare însă prea puțin deși e atât de vizibil vorbim azi despre cel în lumina căruia ne construim cu toții ziduri: soarele albastru - sursa narcisismului - lumina depresiilor noastre, lagună dureroasă, sigură, a fiecărei personalități Despre el de ce nu ne vorbește nimeni și de ce nu-l preamărim în versuri din moment ce e atăt de prezent și în marginea extinsă a umbrei noastre prin cerneală albastră el semnează orice act al creativității umane?! I Volume de Aer II 28 pe front la Ljubljana (după o întâmplare din 2004) Iubite “El Comandante" poemul acesta azi îl cânt la București și nu în Havana pentru toți “el gringo” marți, tăcuți pământ, căzuți pe front la Ljubljana Beau azi și scuip sărat pământ strângând la piept tequila sfântă și înjur în zeci de limbi de plumb amaru' vieții ce m-a vrut nefrânt lăsându-mi frații în mormânt pe front la Ljubljana Din câți am fostîntr-un cuvânt porniți pe malul Albionului doar doi am mai rămas și aceia sluți Trăiască-n veci, în veci neașternut partidul care ne-a mințit pe toți: Partidul Inimilor Zdrobite din Anglia Volume de Aer II 29 iubirea mi-a spus Iubirea mi-a spus: Fă bine și ascunde-te! Fă bine și taci! și nu mai vorbi în numele meu pentru Dumnezeu nu contează cât ești de beat eu știu bine ce ascunde sufletul tău tu știi bine cât ai cules n-are rost să explicăm deci, taci! Volume de Aer II 30 luptătorul shaolin Luptătorule neînfricat timp de 12 luni ai bătut ca un călugăr shaolin orgolios cu tălpile goale și neînarmat drumurile de ocnă și sare și mulfimea duhurilor rele din inima ascunsă a pământului și în pofida tuturor opreliștilor, hrănindu-te frugal numai din cămara furnicilor și din rădăcina viselor înghețate la suprafață ai ieșit victorios la mine-n grădină aruncându-mi la picioare, scutul iernii înfrânte De-acum, eu am înțeles! și tu pe alte văi să apuci ca tuturor să le vestești izbânda ta cea bună Volume de Aer II 31 mai ceva decât Excelenta Sa * Monseniorul Antipa Proptit ca dulapu-n geamlâcul firii stau aci și-mi zic: “Haide, șeitan de-aș fi aș gâsi bani pânâ și-n cais!” și n-ar trebui sâ încep decât de-acum și de-aici: uite așa! sâ smulg din loc cerceveaua și în urmâ-mi să las și cearșaful și plapuma și numa' în șalvari ca turcii la musaca îmbrăcat oleacă să mă-ngrămădesc cu VIP-urile la joc unde fără să de vreo patalama din două zaruri la table i-aș milui de bani pe tofi dar și de cataiful de sub nas laolaltă cu sarailiile, baclavalele, braga și harbuzul și mai ceva ca un dragoman apoi - după ce le-a înfipt tuiul în cur la vizirii hofi ca să le treacă chefu' de birlici și de biruri ascunse-boier aș fi și traiul peste noapte mi-ar fi tot pembe numai un zaiafet Volume de Aer II 32 încât de atâta pagubă la băutură prin casă până și geamgiul din cartier s-ar crede pașă Imamul, desigur, în felul lui caraghios zilnic m-ar soma să o las mai domol însă eu de-acum pehlivan cu ștaif, tot de treburi mi-aș vedea așa cum mi le știu “tot pe ghiol în jos și la mândrufe duios" și cu scrisorele pricepute în amor toate sigilate în focul inimii peste ceară cu ghiulul cel greu și giugiuc - cașto puști de pezevenghi și de mamă cadână mușteriu de soi mai căutat aș fi chiar și decât excelenta sa, monseniorul Antipa Volume de Aer II 33 matematici Din apropiere lucrurile arătau toate așa ca-n exercițiul unor matematici superioare între două acolade, suprinse, o mulțime de oase albe așteptându-și noua lor desfășurare, copacul geometria sa de frunze câinele meu fracția sa de iubire poemul acesta mulțimea sa de like-uri și autorul puterea pierdută a orelor sale Dar a venit zeul toamnei care le cunoștea pe toate și plictisit a trecut fluierând mai departe Volume de Aer II 34 Aleppo Am patru ani și îi mulțumesc cerului că m-am născut ÎN PURGATORIU DEȘI NU-I ÎNȚELEG LUCRAREA Le mulfumesc oamenilor din jurul meu DAR TOȚI SUNT ATÂT DE GRĂBIȚI SĂ MOARĂ ÎNCÂT NICIODATĂ NU APUC SĂ LE SPUN CEVA Fraților și părinților mei de asemenea ÎNSĂ Șl El AU DISPĂRUT MAI ÎNAINTE CA EU SĂ LE POT VORBI aș mulțumi singurei jucării pe care o am DAR FAȚA îl ESTE ARSĂ Șl NU CRED CĂ AR FI MOMENTUL CEL MAI BUN sau brațelor mele, sau picioarelor mele ÎNSĂ AȘA CUM SUNT ACUM, ÎNFĂȘURATE ÎN PANSAMENTE, NU M-AR AUZI Aș putea încerca să le mulțumesc ochilor mei că văd lumina zilei DAR PRIN NORUL ĂSTA DE CENUȘĂ TOTUL A DEVENIT EXTREM DE GREU PENTRU El sau inimii că bate? Poate?! Nu știu ÎNSĂ DE CÂTE ORI îl VORBESC, EA TACE Volume de Aer II 36 pacea voi păsări de apă și voi - mori nesfârșite de cuvinte -zburând neîntrerupt prin timpul care macină vă conjur: iubiți-vă! și faceți pace tu moarte și tu prietenie tu suferință și tu iubire zburând în stol deasupra casei mele Volume de Aer II 37 alb și steajăr îngerul a venit, alb și steajăr, și s-a îndoit de mine (cum altfel?!) restul a fost pură politichie apoi Volume de Aer II 39 “fotografie de grup cu doamna” lui Gabi Toată viața mi-am dorit să fac parte dintr-o “fotografie de grup cu doamna” și nu cred că aveam mai mult de 21 de ani când m-am îmbolnăvit pentru prima oară, apoi cu momente, când de crescută tensiune, când de adormită uitare, această dorință a continuat să persiste în sufletul meu până în anii din urmă Uneori am avut sentimentul că voi reuși și că nu sunt departe, că în cele din urmă fotograful se va dovedi generos și extinzând câmpul imaginar al lentilei sale cumva, în sfârșit, mă va surprinde acolo, alături de cei dragi Dar nu a fost să fie! și azi, aș minți spunând că nu-mi pare rău Volume de Aer II 40 Asediind ca un barbar meterezele unei cetafi inexpugnabile tot timpul am tremurat pe dinafară privind cu ardoare prin marginea crenelată a fotografiilor de album cadrul familial * și dacă asta ar fi fost tot Volume de Aer II 41 tu Dintre toate câte am săvârșit și dintre toate cele ce mă vor urma numai tu, vei fi singur părăsit și dincolo cu mine tu nu vei merge Dincolo de locul în care m-ai orbit și dincolo de toate culorile astea vii și amețitoare ale vieții, fără puterea de-a mai putea schimba nimic și fără a-mi mai provoca durere arzând cum numai eu am ars, iubindu-te, de-acum vei arde numai tu: păcatul meu de-a viețui Volume de Aer II 42 anunț publicitar de Black Friday ÎNCĂ UN PIC Șl E BLACK FRIDAY VÂND TOTUL PE NIMIC! VIAJA MEA Șl MOARTEA MEA DE ASEMENI ÎNTREAGĂ! CUMPĂRĂTORULUI - MARE BONUS TOT CE AM IUBIT: TARA MEA Șl OAMENII El PLUS TOTI CÂINII STRĂZII! 1 WEEKEND PLĂCUT! Volume de Aer II 43 spleen 1 stau în mijlocul câmpului dejoacă și aștept fără minge fără alți jucători fără porți fără reguli doar stau moartea și boala așteaptă și ele în galerie spleen 2 Aici, eu și tu Pe marginea asta de hârtie Nicodată carte Anonimi, desueți Separați dar iubindu-ne spleen 3 Și un singur rost au toate lucrurile astea, să curgă Și lucrurile astea împotmolindu-se ca apoi să se rostogolească Volume de Aer II 44 Și lucrurile astea împotrivindu-se toate ca sâ cedeze iar și iar, sâ curgă, sâ curgâ singurul poem adevârat Singurul poem adevârat e cel ce nu se mai poate scrie deplin nici azi, nici mâine, nici poimâine un poem care numai râmâne înghițit și nâscut pe jumâtate și care în același timp, de oriunde ar fi privit râmâne singurul posibil Poemul eliberării care se anunțâ! dâ semn o eșarfâ o renunțare și o zâpâcealâ din care nu-ți mai revii, de câte ori îți vorbește simți cum odatâ cu el ceva în tine moare dar și renaște definitiv Cum oare sâ-i reziști? Volume de Aer II 45 un tramvai numit dorința Ce târm de necuprins și de neînvins e glodul dar visul Omului?, pe plaja lui cum stau acum povara, alîniafi în front ca toți soldații, statuile atâtor timpuri Cu zodii noi ce cresc și mor precum delfinii poeții-și iau din lună iarba lor dar și năravul și apoi ca mânjii-n lacul din poveste, în oglindă, mor înecați de tineri, unu* câte unu*, în noaptea neagră fără vorbe * aceasta este linia prin care creștem * cu silă am fost aduși și tot cu silă suntem duși și anii tinereții (ani de viață și de absență - minus anii de beție), prin apa lumii trecând - ca prin gura dragonului - fiecare am fost numai lance și sare și înaripați cum erau odată: oamenii - îngerești înainte să cadă din bucuria zeilor Volume de Aer II 46 creștem și nu spunem părinților mei pe care mereu i-am iubit cum numai inima mea singură a știut creștem și nu spunem, descreștem și din nou nu spunem nimănui niciun cuvânt ca sub jurământ, mergem mereu cu un ochi îndreptat spre sine cu toții tăcuți, jumătate din rușine, jumătate din neputință, - unii pe lângă alții până la capăt - cu încăpățânare, de parcă nu ne-am crede simțurilor cât de nefirești ne sunt și ne redevin toate, clipă de clipă, creșterile dar și scăderile noastre, pașii ce ne târăsc înapoi din poveste Volume de Aer II 47 ca un rod bogat într-o cangrena Nu voi scrie nimic la începutul acestui poem pentru câ orice aș scrie se va dovedi de prisos, va fi oricum numai o introducere, și tu vei sări cu ochii iute pe versul final unde în general, nu-i așa -în lumea aceasta a timpului nostru defectuos -așteaptă toată înțelegerea, acolo unde e adunat tot schepsisul ca un rod bogat într-o cangrenă Ah! cât m-am săturat de poemele astea mergând toate în mod triumfalist numai și numai înspre moarte, nici viața mea nu va face excepție totul va fi identic cu modul în care m-ai citit și până acum asteptându-i nerăbdător, vieții mele ca unui poem, ultimul vers Volume de Aer II 49 Andalucia Ah! Andalucia, cât de bogat am fost și cât de sârac sfârșesc acum, la picioarele tale Pe marea ascunsâ din ceasul tâu din turn atâtea veliere am pierdut cum numai un nabab ar fi risipit purtându-și bogâția zilelor sale prin vâltoarea apelor tale cu tot atâta turbata și dezlănțuită pasiune cum am fâcut-o eu Sute de galioane și goelete, zeci de slupuri și brigantine, toate, pântecoase corăbii, numai de nestemate pline s-au dus și nimic n-au însemnat pentru mine cât te-am iubit Volume de Aer II 50 De-acum, însă, gata grei pașii mei de insomnie plimbându-i pe caldarâmul străzilor tale de voci, de melancolie și frica numai nopțile îmi mai visează singure și când pe lângă mine, - ca briza unui port ce nu a existat vreodată -trece voaleta unei femei spaniole, deși, încă, tot mă mai cutremur repede îmi ascund fața în umbra portocalilor tăi și printre suspine trag cu năduf din țigară * Ah! văduvele mele gitane, umbritele mele de doliu și băutură, Malaga, Granada, Cadiz și Cordoba degeaba prin piețe mai sună chitare, degeaba poeții îngână flamenco, degeaba del sangre, degeaba del torro corida mea pentru voi a murit și odată cu ea și tovarășii mei de lumină iar în iarba mormintelor lor de sub lună degeaba mai vin și presar și lacrimi și rime Volume de Aer II 51 nu eu am trăit Nu eu am trăit și zilele mele nu eu le-am gustat, cum nu mâinile mele au rulat kilometrul ăla de țigări și nu eu am fost cel care te-a sărutat de la înățimea celei mai mari căderi din lume Numai moartea a fost, iubito, numai moartea a fost de fiecare dată, locuindu-mă cum numai ea știe ca un fluid în interiorul unui vas scufundat în adâncuri cutremurătoare de liniște și de câte ori am băut și de câte ori am luptat și de câte ori am strigat și de câte ori mi-am cerut iertare ca un erou zăcând în grădina casei tale ori ca un om frânt și lipsit de căpătâi de tot atâtea ori te-am mințit pentru că mereu nu am fost nimic altceva decât prada cea neînsemnată din ghearele ei Volume de Aer II 52 Și atunci, cum sâ ai încredere în cuvintele și versurile astea?! când toate sunt scrise și rostite numai de ea de la bun început și pânâ la sfârșit, așa cum un fluid locuiește în interiorul unui un vas scufundat în adâncuri cutremurâtoare de liniște și doar semneazâ cu numele meu Volume de Aer II 53 Ada-Kaleh "Ada-Kaleh!", "Ada-Kaleh!" striga copilul din mine întotdeauna m-a fascinat "Ada-Kaleh"! mai întâi din cauza numelui amintindu-mi foarte bine de oameni - insule fortificate - în școală am avut și o colegă căreia îi spuneam așa, desigur în glumă, și mai târziu ori poate tot în vremea aceea a apărut la televizor un serial cu ajutorul căruia călătoream toți fericiți noapte de noapte prin noapte iar mai aproape de ziua de azi prin simplul fapt că a dispărut Lucrurile care dispar și în mod special insulele au mereu darul de-a lașa în urma lor, un soi de prezență ca un fel de aromă sau mai bine spus: o ceață delicioasă de tip “Atlantida" Volume de Aer II 54 continuând să drumețească la infinit prin universul și imaginarul de nedezvăluit al lumii Și în contrast cu aceasta îmi amintesc acel momentul al lecturii pentru mine triumfător, când am dat de mărturia nemuritorului Seneca anunțând nașterea unei insule de natură vulcanică ce încă există și azi pe hartă: “între ape nu era și dintr-odată acolo era pământ!'' și totuși nimic nu se poate compara cu: a fost pământ și a devenit legenda numai și numai dispariția unei insule Volume de Aer II 55 intrasem cum aș fi intrat în mare Sashei Segal Intrasem cum aș fi intrat în mare, mai întâi numai adierea i-o simțeam și mirosul ei de sare amestecat cu formol apoi cu un iz fin de garofițe încă mai purtam pe umeri sentimentul fericit câ-i eram departe, și numai întâmplător am pășit tot mai aproape de trupul ei când m-a cuprins, până la țâțișoare apoi până la buzișoare, cum s-ar zice pe jumătate eram al ei Afară soarele ardea agitat și vara sta răstignită pe valurile ei, toate visele ardeau acolo în derivă ca o mare de corăbii în urma unei crâncene bătălii Eu dam capul pe spate, ori de-a dreptul speriat când într-o parte când în alta, să nu las apa aia neagră să-mi intre în gură, ca atunci când eram copil Volume de Aer II 56 și făceam baie într-o Dunăre murdară de pulbere Cerul alerga deasupra mea cu maximă viteză, fără să-i pese, parcă și mai albastru, intrasem în panică și de frică să nu mă înec scuipam acum întruna scârbit, în afară, o bală lungă, pe jumătate salivă, pe jumătate venin, puținul pe care-lînghifisem deși nici jumătate de oră nu trecuse de când intrasem în acel cimitir să-mi pun ordine și liniște în gânduri Volume de Aer II 57 sălbăticiuni ale pământului Noi, toate, aceste sălbăticiuni ale pământului, de azi începând, nu ne mai ascundem trupu' în spatele căderilor repezi de ape și nici după crestele munților cum făceam altădată Libere alergând prin imperiul de necuprins al cuvântului, de-acum de străini suntem din ce în ce mai mult văzute la față însă toate am învățat ascunzișul inimii și prin bogata-i ferigă, ochiul vânătorului și săgeata durerii nu ne mai poate ajunge Volume de Aer II 58 cele 12 ceasuri de pază ale Poeziei sau câte ceva despre raportul dintre alb și negru, bine și rău, lumină și întuneric în Poezie Predoslovie: Poezia nu are vreo legendă sau dacă are Ea este la fel de adevărată sau de mincinoasă Cum sunt toate celelalte legende despre facerea lumii Ea nu are o relație specială cu frumusețea Numai frumusețea are cu lumea Ea răspunde numai întrebărilor sosite din viitor Și nu se adresează timpului de acum Și nici celui imediat următor Ea este un mesaj de întâmpinare Poezia nu are treabă cu gingășia Doar gingășia o îmbracă de cum o zărește Așa cum primăvara îmbracă copacii și atât Volume de Aer II 60 Și ce iubesc cel mai mult, vorba vine, așa ca disperatul desigur e întotdeauna spectacolul cu maimuța încordată, privind în mod educat toate mișcările din jurul ei în timp ce inamicii ei adevărafiîși dau zeloși mâna, muncind non-stop să-i umple creierul cu tot felul de borcănașe frumos etichetate, pline ochi numai cu becuri colorate și arse Asta îmi place la nebunie! dar mai ales cum înnebunește ea din nimic dintr-odată, parcă trezită din somn, mai ales pe la 40 de ani, și cum se aruncă agitată și fără replică în mijlocul mulțimii hrănindu-se de-acolo fără milă, în timp ce viața îi face loc tacit, fără să strâmbe din nas, ordonând-o, de gustibus non est disputandum cadavru lângă alte și alte cadavre Volume de Aer II 61 2 Hai, ia-ți cureaua ta cea lata, De care ești așa de mândru Și ascute-mă pe ea ca pe un brici Apoiîncearcâ-mă pe barba ta de popor milenar Și vezi daca tai bine Daca ești mulțumit, cu mine apoi, Rezolvâ-fi toate problemele conspiraționiste Ca să simt și eu că nu am trăit degeaba 3 Adevărul despe sine vine întotdeauna ultimul când el sosește petrecerea e gata mâncărurile s-au sfârșit sticlele s-au golit și tofi ceilalfi motăiesc Numai cel vizat stă cu ochii uimiți și gura căscată ascultându-și ultima melodie, ultima notă: adevărul care vine ultimul, mereu adevărul despre sine Volume de Aer II 62 4 îmi plac jucătorii la trapez, fârâ plasă de siguranță, poeții întârziați - dar nu prea mult, deloc mumiile, a căror fatalitate nu ar mai spune nimic îmi plac poeții care-și ratează ultima lor speranță, prea bătrâni să mai plece la război, prea înceți să devină eroi civili; îmi plac cei care riscă totul pe o singură carte, în zenit, care niciodată nu au plonjat și care acum se aruncă Azi s-a mai înregistrat un salt, încă o lansare, mortal, apoi încă treiîntr-un an dar ce frumos le-a fost zborul în gol fără nicio o plasă Volume de Aer II 63 5 A intrat lucifericul Lucifer în sala de conferințe printre oameni și nu a mai fost de găsit Trebuia să țină un speech Panicați cei de la pază și protecție au început să taie în dreapta și stânga printre spectatori 6 Dintre toate notele false posibile singura notă cu adevărat falsă este a acestui poem, a celui ce se scrie în timp ce îl privim pe masă, dar nu e poemul care se anunță, nici măcar pe jumătate, el este doar o răsfrângere și un destin ratat, un avorton și acum vi-l arăt și vouă ca la o oră deschisă de anatomie în familie, în toată goliciunea lui Poemul ăsta va merge prin lume cum mergea odată pe stradă câinele meu Nero cu o pungă de plastic atârnându-i din rect Nu trebuie să ne fie rușine, între noi nu trebuie să existe secrete Volume de Aer II 64 și vă spun numai ca să-l putefi recunoaște oriunde de-acum El nu este poemul meu, știu, nici al tău, e doar o logoree sălbatică când mâna scrie ce-i dictează egoul Feriți-vă! noaptea sub niciun pretext să nu-i deschideți fereastra sau ușa e numai un mort ce se invită singur la cină - și cine ar cina cu un mort?! -așadar mirosifi-vă bine poemele înainte de naștere multe dintre ele conțin numai cianură pentru suflet și apropiere și de regulă sunt în pachete de 2+1, deci nu va lăsati înșelați! Ele nu vă duc nicăieri, doar în împărăția Nosferatului! Volume de Aer II 65 Singurul poem odevârot e poemul Care nu se poate scrie deplin Nici azi, nici mâine și care trăiește și rămâne dincolo de noi De oriunde l-am privi el e singurul poem ASTFEL Un poem al eliberării care anunță și dă semn O eșarfă, o batistă, o renunțare, Ori o zăpăceală din care nu-ți mai revii Și de câte ori îi vorbești TE IA CU LEȘIN pe nepusă masă Cum să fii atât de de tare și să reziști nașterii lui? 8 Numai iubirea zăludă ca o amfibie de ușoară Mai străbate temerară aceste ape de întuneric până la țărm Și asta NU pentru un bărbat NU pentru o femeie și nici pentru sine Iar frumusețea aceasta a momentului, unică, se numește frumusețea ceasului ce bate ora exactă în imperiul de poezie Când toți și-au abandonat lucrul Volume de Aer II 66 Ea își sufleca mânecile descoperind diafanele ei mâini Și pe nicovalâ ținând un ciocan în fața forjei aprinse Muncește fierul brut și teribil de încăpățânat al omului Numai ea reușește să facă asta și Lumina 9 Apoi e liniștea! Știu nimeni nu se mai gândește la ea Dar ea e singura care alege și culege Și între rânduri numai ea reușește să despartă apele Acolo sălășuiește și esența poeziei Iar un poem fără liniște e un poem mutilat! urlând în piață, înspăimântând și provocând greață trecătorilor De așa ceva nimeni nu are nevoie Volume de Aer II 67 10 Orice poem se naște, și asta e o condiție obligatorie, doar după ce ascultătorul lui a devenit cel puțin posibil De aceea poetul niciodată nu face altceva decât să răspundă unor întrebări sosite din viitor și din partea unor necunoscuți Aceasta îi e menirea 11 Prietenii cei mai buni ai poetului nu sunt nici poezia și nici oamenii numai ceața și somnul însă mai pot fi și alții dar în care nu trebuie să aveți încredere Volume de Aer II 68 12 întotdeauna când un poet privește Privește o mare de la înălțimea unui munte Inexplicabil el se simte stăpânul lor Și nu se poate tămădui deși ambele-l pierd Poetul are mentalitatea unui cuceritor, Și de câte ori cucerește este învins De câte ori este învins el reprivește poemul ca pe o sinucidere ratată El niciodată nu-și va ierta asta De încheiere: E atâta mizerie în jur Și toamna trotuarele-s îmbrăcate în atâta aur încât e mai bine să rămâi în casă singur și sărac Volume de Aer II 69 Ah! și cât de mult iubesc oamenii! oficiul obiectelor pierdute am înțeles câ există locuri de unde pot fi ridicate toate obiectele pierdute și de asemeni, locuri care le aspiră pe cele mai mici dintre ele, cum ar fi de exemplu, pentru bufoni, nasturi și monezi fine, spațiul dintre scândurile unor podele sau năstrușnica trompă a aspiratorului Henry; ori pentru lucruri ceva mai mari: depozite și muzee, cum e Oficiul Obiectelor Pierdute din cadrul Poliției Metropolitane Londoneze aflat pe aceeași stradă nu departe de Madam Tussauds, el chiar un muzeu al unor figuri pierdute La fel mă gândesc că trebuie să existe și-ntre zile și între oameni un spațiu îngust care aspiră continuu, tot ce este fugar ori emoție fragilă, tot ce nu este bine ancorat, balansat, aparat ori conștientizat, cum trebuie să existe un muzeu sau măcar un birou de oferit informații 1 disperaților cărora le-a fost furată țara ori nu și-o mai regăsesc ori și-au pierdut iubirea de ea Volume de Aer II 70 cum trece somnul greu pe lângă vise De-acum numai apele și toată puterea lor încolțiți printre valuri ca pietrele vom sta închiși, de pretutindeni, doar tăcerile ni le vom asculta, trecând pe lângă noi cum trece somnul greu pe lângă vise Am fost sau nu și noi acolo?! nimeni nu va mai putea ști printre valurile nopții firavi ca mugurii încolțiți de puterea apelor tulburi ne vom pierde Volume de Aer II 72 privindu-ne fără să ne mai cunoaștem sub ochiul nostru vom deveni ca pietrele, închiși de pretutindeni, numai tăcerile pe lângă noi vor trece, cum trece somnul greu amar pe lângă vise Volume de Aer II 73 cu iubire primăverii eterne Și daca, după cum o știi, simțirea mea întreagă săpată-i ca o scoică în falnic trunchi, și aruncată peste ape Și dacă-n valsul ei de lotcă, nebun cu inima-mi amară amețitor dansând voi plânge singur ca o fiară primejduind serenitatea mării și pacea zborurilor din zare Și dacă-n rada portului ce tace cu soarele și cu mirosul lui de alge, zâmbindu-ți în ferestre nu voi ajunge iară, îți voi trimite-n schimb într-o caleașcă, mulțimea florilor din lume de dorul meu doar ele să-ți vorbească Volume de Aer II 74 ce sâ fie prietenia?! Măriei Ce sâ fie prietenia?! Daca nu lumina firavă a unei lumânări și ea născută cum se nasc toate nuanțele lumii * Și dacă tu nu vei sta în noapte apărând-o cu mâinile Ce va rămâne din ea? * Ce să fie prietenia?! Dacă nu visul tău neîntrerupt visându-i ei visele și atunci când te sună și atunci când te uită, de fiecare dată așteptarea inundându-ți sufletul precum o câmpie cu un munte de apă, în plină secetă să nu o poți sătura * Ce să fie prietenia?! Dacă nu versul tău ultim în oglindă Când singur te privești și deși te datini din văzduhul lumii cineva, pe aripile sale în lumină te ține Volume de Aer II 75 iertare pentru toți cei pentru care mai tofi anii au fost grei șiîncâ mai sunt pentru tofi deznădăjduiții vieții ca și pentru toți bolnavii ei pentru toți cei cdzuți, disperați sau dispăruți pe care ochiul și inima noastră n-a știut sau n-a vrut să-i vadă pentru toți cei care în viață fiind au fost ținta nemiluirii noastre-jigniți sau răniți - pentru toți care încă (ne) mai așteaptă semnul încrederii și iubirii umane firești tuturor cu smerenie sinceră: iertare Volume de Aer II 77 Cuprins orice poem e un ecou 1 când ești tânăr 2 indienii 4 îngerul m-a privit 5 sms de toamnâ 5 femeia nomadâ 6 t#rg, obor, gheșeft 7 Mr Martell 10 lângă Domnul meu 12 unei iubiri din prima tinerele 14 ce poftă nebună 14 am putea fiecare 15 ce e poezia? 16 pescarul 17 frumuseții 18 nici 19 astea două sunt ferestrele mele 20 febra aurului 22 lipit de spate 24 ( ) -exit 26 soarele albastru 28 pe front la Ljubljana 29 iubirea mi-a spus 30 luptătorul shaolin 31 Volume de Aer II 78 mai ceva decât Excelenta Sa 32 matematici 34 Aleppo 36 pacea 37 alb și steajăr 39 “fotografie de grup cu doamna" 40 tu 42 anunț publicitar de Black Friday 43 spleen 1 44 spleen 2 44 spleen 3 44 un tramvai numit dorința 46 creștem și nu spunem 47 ca un rod bogat într-o cangrenă 49 Andalucia 50 nu eu am trăit 52 Ada-Kaleh 54 intrasem cum aș fi intrat în mare 56 sălbăticiuni ale pământului 58 cele 12 ceasuri de pază ale Poeziei 60 Ah! și cât de mult iubesc oamenii! 70 cum trece somnul greu pe lângă vise 72 cu iubire primăverii eterne 74 ce să fie prietenia?! 75 iertare 77 Volume de Aer II 79